རེབ་འདིའི་འགྲན་བསྡུར་ལ་དམངས་གླུ་དང་གཏམ་དཔེ་རིམ་པ་གཉིས་སུ་བཀར་ནས་ཐོག་མའི་སྐྱ་འགྲན་གྱི་སློབ་མལྷག་ལས་རྟིང་རྩོད་འགྲན་བསྡུར་དུ་སློབ་མ་ཕོ་མོཞུགས་ཐུབ་པ་བྱུང་ཞིང་།སྐར་འགོད་པ་རྣམ་པས་ཀྱང་དྲང་བདེན།འདྲ་མཉམ།གཟུ་བོའི་སྒོ་ནས་དཔྱད་འཇོག་མཛད།འགྲན་བསྡུར་གྱི་གོ་རིམ་ཁྲོད་དུ་འགྲན་ཞུགས་པ་རེ་རེས་ལག་ཏུ་ལྷ་རྫས་ཁ་བཏགས་བཟུང་ཞིང་བོད་ཀྱི་དམངས་གླུ་ལེན་སྐབས་འགྲོ་གོམ་པའི་ལྡེམ་ཕྱོགས་དང་ལུས་གཟུགས་གཞི་འཁོར་ཕྱོགས་སོགས་གཅིག་ལས་གཅིག་ལྷག་གི་དྲུག་འགྱུར་ངག་གི་སྒོ་མོ་ལས་བྱ་ཀ་ལ་པིང་གའི་གསུངས་སྐད་ལ་ཅོ་འདྲི་བའི་གླུ་སྐད་དང་ངག་གི་འགྱུར་ཁུགས་རེ་རེ་ཡིས་རྒྱ་ཆེའི་དགེ་སློབ་ཡོངས་ཀྱི་མིག་དབང་ཅིག་ཅར་ཏུ་འཕྲོགསྙན་དབང་གི་གསོས་སུ་སྨིན་པས་དགའ་སྤྲོའི་ཐལ་མོ་ལྷང་ལྷང་རབ་ཏུ་མཆེད་ཅིང་གླུ་འགྱོག་གི་གདངས་དབྱངས་དེ་ལས་ཀྱང་སྙན་ཆ་དོད།མ་ཟད་སྔོན་བྱོན་སྲིད་པ་རྒན་པོའི་གཏམ་དྲི་མ་མེད་པ་སྦྱོང་བརྡར་དང་བསྡུ་སྒྲིག་ལེགས་པོ་བྱས་ཏེ་མེས་པོའི་རང་མདངས་མ་ཡལ་པའི་གཞོན་སྐྱེས་གཏམ་བཤད་པ་ཚོས་ཀྱང་བསྟོད་པ་དང་སྨད་པ།སྟོན་བཤད་སོགས་འོས་འགྲིག་མོ་ཞིག་རྒྱ་ཆེའི་གཟིགས་མཁན་རྣམ་པའི་སྙན་གྱི་བུ་རམ་དུ་ཕུལ།རེབ་འདིའི་གླུ་བ་གླུ་མ་དང་གཏམ་བཤད་པ་ཚོ་ཆ་སྙོམ་གྱི་ལོ་ཚད་ཅུང་ཆུང་ནའང་།རང་བྱུང་ལྷན་སྐྱེས་ཀྱི་གླུ་སྐད་དྭངས་མོ་དང་ཕ་མའི་མཛུབ་སྟོན།རྒན་གྱི་ཟུར་ཁྲིད་བཅས་ལས་གཏམ་དཔེ་ཤོད་སྟངས་ཐད་དུའང་མངོན་གསལ་སྒོས་ཡར་རྒྱས་ཅུང་བྱུང་འདུག